cyanic-selkie/wikianc huggingface dataset:
Geoffrey de Havilland
Luftfartskarriere
Airco vart kjøpt opp av BSA Company, men BSA var berre interessert i å bruka fabrikklokala til selskapet for å produsera bilar. Ved å samla ein egenkapital på 20000 pund, kjøpte de Havilland dei naudsynte eigendomane i 1920 og grunnla de Havilland Aircraft Company ved Stag Lane Aerodrome i Edgware, der han og selskapet konstruerte og bygde ei stort mengd luftfartøy, inkludert Moth-familien. I 1933 flytta selskapet til Hatfield Aerodrome i Hertfordshire. Ei av hans roller som testpilot vart å fly selskapets fly. Han skal ha uttalt «we could have had jet» med referanse til dei ignorerte høva med jetmotoren før starten på verdskrigen i 1939–45. Flya til selskapet, spesielt Mosquito, spelte ei formidabel rolle i den krigen. I 1944 kjøpte han ut venen og motorkonstruktøren Frank Halfords motorkonstruksjonsselskap, og grunnla de Havilland Engine Company med Halford som sjef. Halford hadde tidlegare konstruert fleire motorar for de Havilland, inkludert de Havilland Gipsy Moth og de Havilland Gipsy Major. Halfords første gassturbin-konstruksjon vart sett i produksjon som de Havilland Goblin, den dreiv de Havillands første jetfly, de Havilland Vampire.
de Havilland kontrollerte selskapet til det vart kjøpt av Hawker Siddeley Company i 1960.
Siste år
de Havilland trekte seg tilbake frå den daglege drifta av selskapet i 1955, men heldt fram som styreleiar. Han heldt fram å fly til han fylte 70. Han døydde 82 år gammal av hjerneblødning, den 21. mai 1965 på Watford Peace Memorial Hospital i Hertfordshire.
Heider
de Havilland vart utnemnd til offiser (OBE) av Order of the British Empire (Military Division) i 1918 i ordensutdelinga som vart gjort i samband med fødselsdagen til kongen. Han vart forfremja til kommandør (CBE) av Civil Division i same orden i den tilsvarande utdelingen i 1934. Han vart dekorert med Air Force Cross (AFC) i 1919, for innsatsen i første verdskrig.
I 1944 vart han utnemnd til Knight Bachelor. Kong Georg VI utførte investituren på Buckingham Palace 15. februar 1944. Han vart tildelt Order of Merit (OM) i november 1962.
Han mottok òg eit utal nasjonale og internasjonale gull- og sølvmedaljar og æresmedlemskap i vitskaplege og tekniske samskipnader.
Pärlälven
Pärlälven er eit vasdrag i Lappland (Norrbottens län) i Sverige som er 139 km langt. Elva er ei bielv til Lilla Luleälven, og har eit nedslagsfelt på 2296 km². Kjelda til elva ligg i Arjeplogs kommun, men det meste av elva renn gjennom Jokkmokks kommun. Ho renn gjennom vatna Peuraure, Karats og Piertinjaure, for ho renn saman med Lilla Luleälven i Purkijaure, nokre mil vest for Jokkmokk. På 1700-talet sanka ein elveperlemuslingar i elva, noko som gav henne namnet. I dag er elva brukt av sportfiskarar.
Norske Konsertarrangører
Norske Konsertarrangører (NKA), tidlegare Norsk Rockforbund, er ein norsk interesseorganisasjon for konsertarrangørar.
Geoffrey de Havilland
Heider
Ein statue av dei Havilland vart reist i juli 1997 nær inngangen til College Lane campus ved University of Hertfordshire i Hatfield i Hertfordshire. Han vart i praksis bidragsytar til universitetet, sidan selskapet de Havilland i 1951 gav ei tomt ved A1 til Hertfordshire County Council til undervisingsføremål. Hatfield Technical College som då vart grunnlagt, er no del av ved dagens universitet. Statuen vart avduka av prins Philip, hertug av Edinburgh.
Norske Konsertarrangører
Orgnisasjonen blei stifta i 1982 som Norsk Rockforbund. Han endra namn til Norske Konsertarrangører ved landsmøtet 10. mai 2014. 1. januar 2015 hadde organisasjonen 300 medlemmer, der medlemmene var festivalar, rockeklubbar, bluesklubbar, spelestader, studentsamfunn og rockeverkstader.
Geoffrey de Havilland
Famile
Skodespelarane Olivia de Havilland og Joan Fontaine er de Havillands søskenbarn, hans far, Charles, og deira far, Walter, var halvbrør. Hans yngre bror, Hereward de Havilland, var òg ein kjend luftfartspioner og testflygar.
Norske Konsertarrangører
Kjerneområde
Norsk Rockforbund har tre kjerneområde:
Geoffrey de Havilland
Famile
I 1909 gifta Geoffrey de Havilland seg med Louise Thomas, som tidlegare hadde vore guvernante for de Havillands systrer. Dei fekk tre søner, Peter, Geoffrey og John. To av sønene døydde som testflygarar av de Havilland fly. Yngste sonen, John, døydde i ein kollisjon i lufta mellom to Mosquitoar i 1943. Geoffrey jr. utførte den første flyginga med Mosquito og Vampire, og vart drepen i 1946 då han flaug den jetdrevne DH 108 Swallow, medan han utførte eit stup i eller nær lydmuren. Louise fekk eit nervøst samanbrot etter dødsfalla og døydde sjølv i 1949. de Havilland gifta seg på nytt i 1951 med Joan Mary Frith (1900-1974). Dei vart verande gift ut livet hans.
Posthumt
I 1979 vart sjølvbiografien til de Havilland, Sky Fever, gjeven ut av Peter og Anne de Havilland.
Norske Konsertarrangører
Publikasjonar
Norsk Rockforbund har gitt ut fleire publikasjonar:
Usha i Israel
Usha (hebraisk skrift אוּשָׁה) er ein kibbutz vest i Galilea i Israel. Han ligg nær byen Kiryat Atta og høyrer til Zevulun regionale kommune. I 2012 hadde han eit folketal på 455.
Norske Konsertarrangører
Organisasjon
Organisasjonen har eit landsmøte, vedtekter og valgt styre. Hovudtyngda av medlemane er organisert i fire faste fagråd: Fagråda skal bidra til samarbeid og spissa kompetansebygging innanfor sine arrangørsegment. Modellen bygger på erkjenninga av at medlemane sin samla kompetanse er organisasjonen sin viktigaste ressurs, og at den beste arrangørutviklinga er å la medlemane lære av kvarandre.
Usha i Israel
Historie
Kibbutzen vart grunnlagd den 9. november 1937 som ei tårn og palisade-busetjing av ein polsk gar'in danna i 1930. Før grunnlegginga av kibbutzen, hadde dei organisert seg i fleire moshavot i Sharon-området, inkludert Kfar Saba, Magdiel og Petah Tikva. Grunnleggjarane var medlemmar frå Hanoar Hatzioni ungdomsgruppe, og han var den første kibbutzen som vart grunnlagd av organisasjonen (seinare grunnla dei HaSolelim, Kfar Glikson, Tel Yitzhak, Nitzanim og Ein HaShlosha). Namnet vart teken frå namnet på den antikke jødiske byen Usha, som vart til den arabiske landsbyen Hawsha som ligg i nærleiken.
Under den arabisk-israelske krigen i 1948 vart Usha og Ramat Yohanan angripne av drusar-bataljonar frå Den arabiske frigjeringshæren, men innbyggjarane i dei to busetnadane klarte å drive åtaket attende.
Mudassar Kapur
Mudassar Hussain Kapur er ein norsk-pakistansk næringslivsmann og politikar for Høgre. Han har vore vald inn på Stortinget frå Oslo sidan 2013 og er medlem av Kommunal- og forvaltningskomitéen.
Faren kom til Noreg frå Pakistan som arbeidsinnvandrar i 1971, og tok etter kvart med seg familien. Kapur studerte marknadsføring, merkevarebygging og leiing ved Handelshøyskolen BI og Markedshøyskolen 1995–2000, og har MBA i strategisk leiarskap frå Norges Handelshøyskole frå 2012. Sidan 2012 har Kapur vore leiar for innsamling og marknad i SOS-barnebyer Norge. Før dette var han kampanjesjef i Hovudorganisasjonen i Høgre 2006–2012 og i ulike stillingar innan sal og marknadsføring i Shell 2000–2006, sist som marknadssjef i Norden 2004–2006.
Sidan 2011 har han vore medlem av Oslo bystyre, der han sit i finanskomiteen. Han har også vore tillitsvald i Søndre Nordstrand Høgre. Kapur blei vald inn på Stortinget frå Oslo ved stortingsvalet i 2013.
Albristhorn
Albristhorn (eller Albrist) er eit fjell i Bern-Alpane, oppfor Lenk og Adelboden i kantonen Bern. Han er den høgaste toppen av ei rekkje mellom Wildstrubel og Thunsjøen og som er ein del av vasskilje mellom Simme og Kander.
Det er mogeleg å nå toppen for erfarne fjellfolk langs ein sti som starta ved Hahnenmoos-passet.
Jabal Gral
Jabal Gral er eit fjell i Fujairah i Dei sameinte arabiske emirata.
Ivar Geelmuyden
Ivar Christian Sommerschild Geelmuyden var ein norsk lærar og stortingsmann frå Trondheim. Han var far til Carl Geelmuyden, Christian Geelmuyden var bror hans.
Geelmuyden vart student frå Bergens katedralskule i 1837 og cand. mag. i 1844. Sidan var han lærar ved Nissens latin- og realskole i Christiania, frå 1853 overlærar ved realskulen i Fredrikshald. Frå 1862 til han døydde var han rektor ved Bergens katedralskule. Han forfatta fleire lærebøker i geografi.
Geelmuyden var medlem av bystyret i Fredrikshald 1855-62 og i Bergen frå 1863. Han var ordførar i Bergen 1867-68 og 1873-75.
Olav H. Hauge-stipendet
Olav H. Hauge-stipendet vert delt ut til ein ung lyrikar, songar eller tekstforfattar under poesifestivalen i Ulvik. Mottakaren skal vere under 40 år og ha gjeve ut minst tre diktsamlingar, eller tilsvarande. Det er Nynorsk kultursentrum som står bak stipendet, saman med Ulvik herad.
John Leventhal
John Leventhal er ein USA-amerikansk musikar, produsent, låtskrivar og lydteknikar som har produsert album for William Bell, Michelle Branch, Rosanne Cash, Marc Cohn, Shawn Colvin, Rodney Crowell, Jim Lauderdale, Joan Osborne, Loudon Wainwright III, The Wreckers og mange andre.
Martin Fourcade
Martin Fourcade er ein fransk skiskyttar frå Perpignan i Languedoc-Roussillon. Han har fem VM-gull og vann verdscupen i skiskytingbåde i 2012 og 2013. Skiskyttaren Simon Fourcade er ein eldre bror.
John Leventhal
Som musikar har han arbeidd med både desse artistane, i tillegg til Jackson Browne, Willie Nelson, Bruce Hornsby, Elvis Costello, Dolly Parton, Emmylou Harris, Charlie Haden, David Crosby, Levon Helm, Edie Brickell, Paul Simon, Patty Larkin, Susan Tedeschi, Tedeschi Trucks Band, Steve Forbert, Kelly Willis, Donald Fagen og Johnny Cash.
Martin Fourcade
Aktiv
Han vann jaktstarten under VM i skiskyting 2011 i Khanty-Mansijsk, etter han fyrst tok sølv på 7,5 km, og fekk elles ein bronse med det franske laget i mix-stafett. Året etter vann han både sprinten (7,5 km), jaktstarten og fellesstarten under VM i skiskyting 2012 i Ruhpolding, og tok sølv med Frankrike i 4x7,5 km stafett. Allereie i 2011 kom Fourcade på tredjeplass i verdcupen i skiskyting. Fourcade vann så verdscupen i skiskyting for 2012] etter å ha vunne ni renn. I 2013 kopierte han sigeren i verdscupen, då vann han heile ti renn. Både i 2012 og -13 hadde han sterkast konkurranse av Emil Hegle Svendsen. Pr 31. januar 2014 har Fourcade vunne 26 renn i verdscupen.
I VM i skiskyting 2013 i Nové Město tok Fourcade tre strake sølvmedaljar, på høvesvis mix-stafett, 7,5 km og 12,5 km jaktstart, der førnemnde Svendsen i alle tre øvingane stod øvst på sigerspallen. Fourcade vann så gullmedaljen på 20 km.
John Leventhal
Han er gift med Roseanne Cash.
John Neergaard
John Gundersson Neergaard var ein norsk lensmann, gardbrukar og stortingsmann frå Rindal på Nordmøre. Han var lensmann og ordførar i Øre. Mellom 1827 og 1854 var han mange gonger stortingsmann. «John Neergaard arbeidde for å gje bøndene meir makt i den nasjonale politikken og var den fyrste store politiske agitatoren her til lands». I 1830 gav han ut agitasjonsboka «En Odelsmanns Tanker om Norges nærværende Forfatning», kjend som Ola-boka. Han var sentral i arbeidet med innføringa av kommunalt sjølvstyre i Noreg.
Liv og gjerning
Neergaard var i 1827 representant for Romsdals amt på Stortinget. Embetsmennene motarbeidde han på ymse vis, mellom anna med å sørgje for at han som varamann til 1830-tinget ikkje vart innkalla då ein av representantane frå Romsdals amt vart sjuk.
I 1830 skreiv han den såkalla Ola-boka, ei bok som la vinn på å gje bøndene innsikt i deira politiske situasjon og lære dei korleis dei skulle betre sine kår gjennom politisk handling. Dei neste åra reiste han rundt i landet og spreidde både boka og bodskapen gjennom samtalar med bygdefolk.
I 1836 fekk Neergaard lensmannsombodet i Øre på Nordmøre, ei stilling han hadde til 1854. Han vart då suspendert og tre år seinare frådømt stillinga, for å ha drive svikhandel. Trass i at han vart avsett som lensmann, var han ordførar i Øre herad i to periodar. Knapt 50 år gammal gifta han seg med ei gardenkje på Dønnem i Øre. Gardsdrifta tok han lite del i, men sørgde for å vere tidleg ute med nye innretningar som treskeverk og sirkelsag.
Neergaard kjøpte opp mange gardsbruk, og han tente godt på utlån av pengar. Tidlegare hadde han elles drive hesthandel. Måten han dreiv ein del av denne handelen på, sanka misnøye hos bygdefolk på Nordmøre og vidare. I eit essay i Ferdaminne frå sumaren 1860 formidlar Aasmund Olavson Vinje eit kritisk syn på Neergard, utan namnet hans vert nemnt.
Neergaard døydde i Øre i 1883.
Den norske Creditbank
På 1960- og 1970-talet kjøpte eller slo Den norske Creditbank seg saman med mange lokale og regionale banker i Noreg, inklusive Odda By- og Bygdebank (1964), Porsgrunds Ørebank (1964), Røkens Bank (1964), Oplandske Kreditbank (1966), Horten og Omegns Privatbank (1970), Privatbanken i Sandefjord (1970), Østfold Privatbank (1970), Finnmarkens Privatbank (1973), Haugesunds Forretningsbank (1973) og Opplandsbanken (1980). I april 1990 vart Den norske Creditbank og Bergen Bank slegne saman som Den norske Bank, som seinare vart til DNB ASA.
Bygningen som hysa hovudkontoret til Den norske Creditbank vart oppført 1923–26 etter teikningar av arkitekt Kristian Biong saman med arkitektane Carl Michalsen, Einar Smith og Eystein Michalsen. Kristian Biong fekk i 1928 Houens fonds diplom for denne bygningen.
Fylkesveg 109 i Aust-Agder
Fylkesveg 109 i Aust-Agder går mellom Eibo og Sandvika kai i Tvedestrand kommune. Vegen er 6,1 km lang.
Albrunhorn
Albrunhorn er eit fjell i Dei lepontinske Alpane på den sveitsisk-italienske grensa.
Kristin Vinje
Kristin Vinje er ein norsk politikar (H). Ho har vore innvald på Stortinget frå Oslo sidan 2013, etter å ha vore 2. vararepresentant 2009–2013. I åra 2009–2013 var ho finansbyråd i Oslo. På Stortinget er ho i dag medlem av kyrkje-, utdannings- og forskingskomitéen.
Familiebakgrunn og yrkeskarrière
Ho voks opp på Grefsen i Oslo og i Moss, og flytta tilbake til Oslo etter fullført skulegang. Vinje har studiekompetanse frå Moss videregående skole frå 1982, hovudfag i kjemi frå Universitetet i Oslo frå 1988 og doktorgrad i kjemi frå same universitetet frå 1994.
Vinje var doktorgradsstipendiat ved Universitetet i Oslo og Georgia Institute of Technology 1989–1994, postdoktor ved Universitetet i Oslo 1994–1996, forskar og gruppeleiar innan materialteknologi ved SINTEF 2002–2006, avdelingsdirektør i Nærings- og handelsdepartementet 2002–2005, assisterande direktør ved Simula Research Laboratory på Fornebu 2005–2007 samt direktør ved Simula School of Research and Innovation 2007–2009.
Kristin Vinje er gift med geofysikar Vetle Vinje, son av lingvisten Finn-Erik Vinje, og har fire born.
Politisk arbeid
Ho meldte seg inn i Unge Høgre som gymnasiast, og blei på nytt medlem av partiet i 2005. Vinje blei medlem av Oslo Høgres hovudstyre i 2007 og nestleiar i 2012. Ho var innvald i Oslo bystyre 2007–2013, og overtok som finansbyråd etter Stian Berger Røsland, som blei byrådsleiar, hausten 2009. I 2013 ble Vinje einstemmig nominert til det ein meinte var ein sikker listeplass til Stortinget framfor valet same året.
Orkdal kyrkje
Orkdal kyrkje er ei krosskyrkje frå 1893 på Fannrem i Orkland kommune i Trøndelag.
Dette er den tredje kyrkja på staden, der det har stått kyrkje sidan mellomalderen. Den første kyrkja var av tre, den andre og tredje av kleberstein. Kyrkja vart teikna av Carl Julius Bergstrøm og oppført av byggmeister Hans Kunig.
Chapin Peak
Chapin Peak er eit markant fjell i Antarktis på 2170 moh. Det ligg på vestsida av Reedybreen, som ligg 2 nautiske mil søraust for Stich Peak i Quartz Hills. Fjellet vart kartlagt av US Geological Survey (USGS) og frå flyfoto tekne av U.S. Navy, 1960–64, og vart namngjeven av Advisory Committee on Antarctic Names etter kaptein Howard Chapin, ein pilot i United States Marine Corps i U.S. Navy-skvadron VX-6 ved McMurdo-basen, 1962–63.
Eurovision Song Contest 1971
Eurovision Song Contest 1971 (ESC 1971) var den 16. gongen Eurovision Song Contest vart arrangert. Konkurransen vart halden i Gaiety Theatre i Dublin i Irland. Finalen fann stad laurdag 3. april. Monaco vann konkurransen med songen «Un Banc, Un Arbre, Une Rue», framført på fransk av Séverine.
Det nye stemmesystemet som vart innført dette året, førte til at nokre land gav færre poeng enn andre. Om dette vart utnytta for å øydeleggje vinnarsjansane for andre land, er likevel usikkert. Dette året kunne grupper på opptil seks personar delta i tevlinga for fyrste gong. Tidlegare hadde berre solistar og duoar vore tillate.
Monaco sitt vinnarbidrag vart skrive av franskmenn, framført av ein fransk songar busett i Frankrike, sunge på fransk, og orkesteret vart dirigert av ein franskmann. Songaren Séverine har seinare hevda at ho aldri har vitja Monaco, korkje før eller sidan.
Malta deltok for fyrste gong dette året, medan Finland, Noreg, Portugal, Sverige og Austerrike kom tilbake etter å ha boikotta konkurransen året før. (Austerrike hadde heller ikkje delteke i 1969.)
Retamim
Retamim (hebraisk skrift רְתָמִים) er ein kibbutz sentralt i Negevørkenen sør i Israel. Han ligg tre kilometer nordvest for Revivim og høyrer til Ramat HaNegev regionale kommune.
Historie
Samfunnet vart grunnlagd av ei gruppe demobiliserte IDF-soldatar og nye immigrantar som starta å samle seg i kibbutzen Be'eri i 1978. Ei anna gruppe vart grunnlagd i Revivim tidleg i 1979. Dei to gruppene slo seg saman i 1979 og flytta til ein campibgplass ovanfor det som no er Park Golda etter Tlalim hadde flytta til sin permanente stad i desember 1979.
På grunn av mangel på støtte frå Kibbutzrørsla, vart ikkje kibbutzen utvida, og rørsla rørsla kasta ut medlemmane. Somme flytta då til Revivim, andre til andre kibbutzar, og resten til byar, fram til berre ein av dei opphavlege medlemmane var att.
Stjerneeple
Stjerneeple er frukta frå treet Chrysophyllum cainito i sapodillefamilien.
Treet er eviggrønt og kan bli 15–20 m høgt. Frukta er kulerund, 5–10 cm i diameter og grøn til purpurfarga. Ho inneheld 3–8 frø som ligg i kvitt, søtt fruktkjøt. Frukta er delt inn i 8 segment som dannar eit stjerneforma mønster når ho blir delt på tvers.
Mongolspringfrø
Mongolspringfrø (Impatiens parviflora) er ei eittårig urteaktig plante i springfrøslekta i springfrøfamilien. Planta veks naturleg i ulike område i Eurasia. Elles er ho forvilla og ein kan fine henna på fuktige skyggefulle plassar. Ein finn mellom anna mongolspringfrø i Noreg, der planta er rekna innført etter 1800.
Børskrakk
Børskrakk (etter tysk Krach, 'brak') er eit stort og brått prisfall i aksjane som vert omsette på ein børs. Ein vanleg definisjon krev at fallet er på meir enn ti prosent. Betre prosedyrar gjer at børskrakk i seinare tid sjeldan finn stad på éin dag, og omgrepet vert difor òg nytta om store prisfall som hender over noko lengre tid.
Børskrakk hender som regel når publikum snøgt endrar oppfatning om den økonomiske framtida. Når mange investorar vil selja seg ut samstundes må dei godta støtt lægre prisar for å kunna få selt, og prisane fell snøgt. Vedvarande fall i prisen kan skapa panikk og verka sjølvstyrkande. I nokre tilfelle er det tekniske eller reine psykologiske årsaker til krakket, men då vil prisfallet vanlegvis snu.
Børskrakk før og no
Store børskrakk som utspelar seg over éin einskild handelsdag er vortne mindre vanlege. Frå kring 1990 og utover har det vore sjeldnare med store daglege fall på børsane. Dette skriv seg i hovudsak frå det at børsane har fått prosedyrar for å stogga handelen før kursane fell so mykje. At det i dag det finst slike tryggingsbrytarar er ein av fordelane med ein regulert marknadsplass, slik som ein børs.
Likevel fell ikkje børsane mindre no enn før når det er nedgangstider. Skilnaden er at børskrakk i dag gjerne fordeler seg over fleire dagar, noko som vart tydeleg mellom anna under finanskrisa i 2008–2009. Det største årlege fallet på Oslo Børs sidan 1980 var i 2009, då kursane fall med til saman 51 prosent. Dow Jones fall med 30 prosent i 2009, noko som var det største fallet sidan 1930-talet.
Det mogelegvis mest kjende børskrakket i verdssoga var Børskrakket i 1929. Både den 28. og 29. oktober dette året fall Dow Jones med meir enn ti prosent.
Børskrakk på Dow Jones 1900–2018
Dow Jones-indeksen i USA har falle med mer enn ti prosent på éin dag til saman 13 gonger sidan 1900.
Jabal al Habil
Jabal al Habil er eit fjell i Fujairah i Dei sameinte arabiske emirata.
Ole Teige
Teige var son til ein gardbrukar. Sjølv gjekk han ein vinter på Jørgen Olafsen sin folkehøgskule i Veøy, og ein annan vinter på privat amtsskule på Hamar. Han hadde også ein vinter på Jønsberg landbruksskule. Frå 1878 var han gardbrukar på Hov, ein gard som hadde høyrd slekta til i over 250 år. Han var ordførar i Nord-Fron 1894-98 og 1902-07.
Teige representerte Kristians amt på Stortinget frå 1889 til -94, der han var medlem av landbrukskomiteen. 1893-sesjonen var han grunna sjukdom permittert frå 14. juli. I 1895 var han medlem av den parlamentariske landbrukskommisjonen og i 1906 av den departementale jordkomiteen.
Yagur
Yagur (hebraisk skrift יָגוּר) er ein kibbutz nord i Israel på nordaustsida av Karmelberget. Han er kring 9 km søraust for Haifa og ein av dei to største kibbutzar i landet. I 2008 hadde han eit folketal på 1 124. Landsbyen høyrer til Zevulun regionale kommune.
Historie
Yagur vart grunnlagd i 1922 av ei gruppe kalla Ahva. Namnet vart teken frå ein arabisk landsby i nærleiken kalla «Yajur». Det ligg ein stad med liknande namn (Jagur), nemnt i Josvas bok 15:21, lenger sør.
Dei første innbyggjarane drenrte myrområde kring Kishonelva og førebudde landområdet for permanent busetnad. Dei delte opp området til forskjellig jordbruk og kibbutzen byrja å vekse.
Den 11. april 1931 vart tre medlemmar frå kibbutzen drepen av ei celle av Svart hand.
Under Palestinamandatet var Yagur eit viktig senter for Haganah. Under Operasjon Agatha den 29. juni 1946 utførte den britiske hæren eit stort raid på kibbutzen og fann eit stort våpenlager der etter eit tips frå ein informant. Våpena vart konfiskerte og mange av innbyggjarane i kibbutzen vart arresterte.
Madame de Sévigné
Marie de Rabutin-Chantal, marquise de Sévigné, kjend som Madame de Sévigné, var ein kjend fransk brevskrivar. Dei fleste av breva hennar var stila til dottera, som ho brevveksla med i nesten 30 år.
Liv og virke
Marie de Rabutin-Chantal var dotter av Celse Bénigne de Rabutin, baron de Chantal, og Marie de Coulanges. Ho var den einaste av dei tre barna til paret som voks opp. Far hennar var ein offiser frå ei gammal, men ikkje særleg velståande burgundisk adelsslekt. Han døydde i strid under omleiringa av La Rochelle i 1627. Mora kom frå ein nyadeleg bankierfamilie; ho døydde i 1633. Marie fekk deretter ei høg utdanning under vernet til først mora sine foreldre og deretter av morbroren Christophe de Coulanges, abbé de Livry.
I 1644 blei ho gift med marki Henri de Sévigné frå Bretagne. Henri var stadig utru og sløsa med pengar, men morbroren til Marie hadde ordna ekteskapskontrakten slik at det meste av hennar formue blei halden fråskild frå den til mannen. 4. februar 1651 blei Henri de Sévigné dødeleg såra i ein duell med chevalier d'Albret, og døydde to dagar etter. Madame de Sévigné blei enkje 24 år gammal, og giftet seg aldri opp att.
Ho delte tida si mellom godset til ektemaken i Bretagne og Paris, der hun ofte vitja Nicolas Fouquet sin salong. Ho var også nær ven av La Rochefoucauld og Madame de La Fayette.
Dottera hennar Françoise gifta seg i 1669 med François Adhémar de Monteil, greven av Grignan. Etter at svigersonen var blitt guvernør i Provence og drog dit med kona si, byrja Madame de Sévigné den kjende brevvekslinga si med dottera, som varte frå 1671 fram til de Sévigné døydde. Frå 1673 blei breva hennar sirkulerte i kopiar.
Då sonen gifta seg i 1684 delte ho opp eigedommane sine mellom barna og heldt berre på ei privat inntekt for seg sjølv. Ho døydde i 1696 med ein feber, kanskje influensa eller lungebetennelse.
Ei samling av breva hennar blei gjeven ut i 1725 av dotterdotter hennar Pauline de Simiane, som gav ut fleire utgåver i 1734-1737 og 1754.
Jabal Hafarah
Jabal Hafarah er eit fjell i Fujairah i Dei sameinte arabiske emirata.
Fylkesveg 110 i Aust-Agder
Fylkesveg 110 i Aust-Agder går mellom Dalane og Hagefjord kai i Tvedestrand kommune. Vegen er 661 meter lang.
Crabeater Point
Crabeater Point er eit nes ved søraustenden av Mobiloilfjorden, 4 nautiske mil aust for Victory Nunatak, på austkysten av Den antarktiske halvøya. Neset som ligg heilt nordvest på ein høg rygg, vart fotografert frå lufta av U.S. Antarctic Service den 28. september 1940 og av Ronne antarktiske forskingsekspedisjon (Trimetrogon flyfoto), 22. desember 1947. Det vart kartlagd i desember 1958 av Falkland Islands Dependencies Survey som gav neset dette skildrande namnet. Ryggen ved dette neset minnar om ein liggande krabbeetarsel sett frå lufta.
Mount Clough
Mount Clough er eit isfritt fjell, 2230 moh, som ligg 2 nautiske mil aust for Mount Dort, ved sørsida av Cappellaribreen i Dronning Maudfjella. Det vart oppdaga og først kartlagd på Byrd-ekspedisjonen, 1928–30, og vart namngjeven av Advisory Committee on Antarctic Names etter John W. Clough, ein geofysikar som deltok i kryssinga av Sørpolen og Dronning Maud Land sommaren 1965–66.
Skeise-VM 1967 for menn
Verdsmeisterskapen på skeiser 1967 for menn vart avvikla på Bislett stadion i Oslo helga 11. og 12. februar 1967. 36 utøvarar frå 14 land deltok i meisterskapen, av dei fem frå Noreg.
Skeise-VM 1967
Dato: 11./12. februar 1967
<br style="clear:both;" />
Shetlandsponni
Shetlandsponnien er den minste av ponnirasane frå dei britiske øyane, og har opphavet sitt på Shetlandsøyane.
Raseskildring
Shetlandsponnien er svært liten, og eit vakse dyr skal ikkje vere meir enn 107 cm i mankehøgd. Sjølv om dei er små, er dei svært sterke, og kan utan vanskar bere ein liten ryttar.
Historie
I minst 2000 år har det funnest små hestar på Shetlandsøyane. Det er kjent frå andre dyrepopulasjonar at dyr som lever på øyar kan utvikle mindre storleik på grunn av sparsam næringstilgang. Truleg er det slik shetlandsponnien har sett dagens lys. Shetlandsponniane er robuste, små dyr som gjennom tidene har vorte brukt mellom anna som kløvhestar til å frakte torv. Dei har også vore mykje brukt som gruveponniar på dei britiske øyane.
Bruk
Dei fleste shetlandsponniane blir brukte som ride- eller køyreponniar for barn eller som selskapsdyr.
Kfar Bialik
Kfar Bialik (hebraisk skrift כְּפַר בְּיַאלִיק, tyder Bialiklandsbyen) er ein moshav nord i Israel. Han ligg nær Kiryat Bialik og høyrer til Zevulun regionale kommune. I 2006 hadde han eit folketal på 786.
Landsbyen vart grunnlagd i 1934 på landområde eigd av Jewish National Fund av emigrantar frå Tyskland. Han vart kalla opp etter Hayyim Nahman Bialik, som dødyde månaden før moshaven vart grunnlagd.
Kamspringfrø
Kamspringfrø (Impatiens scabrida) er ein eittårig, urteaktig plante i springfrøslekta i springfrøfamilien.
Han stammar frå Himalaya. Planten er funnen vilt i Noreg, men truleg som ei kortlivd forvilling ettersom landet ikkje er varmt nok for planten til å formeira seg.
Folkebladet
Folkebladet er ei regionavis for Midt-Troms. Sjefredaktør er Steinulf Henriksen. Avisa blei grunnlagt i 1965 med namnet Troms Folkeblad av lokale næringslivsaktørar, men er i dag ein del av konsernet Polaris Media ASA.
Hovudkontoret ligg på Finnsnes, men avisa har òg kontor i Bardufoss og Sjøvegan. Avisa, som starta som lokalavis, dekker i dag eit omfattande geografisk område: Senja kommune, innlandskommunane Målselv og Bardu – og sørover til og med Lavangen.
Hausten 2018 hadde Folkebladet om lag 5500 digitale abonnentar. Papirutgåva hadde om lag 3900 abonnentar og kjem ut seks dagar i veka, måndag til laurdag. Folkebladet hadde totalt 16 700 lesarar ein gjennomsnittsdag hausten 2018. Avisa satsar òg på TV, og lagar to TV-innslag kvar dag.
Elvis Presley av Elvis Presley
Elvis Presley (gjeve ut i Storbritannia som Elvis Presley Rock n' Roll ) er det første studioalbumet til Elvis Presley. Det vart gjeve ut på RCA Victor i mono i mars 1956. Innspelingane fann stad 10. og 11. januar i RCA Victor sitt platestudio i Nashville i Tennessee, og så 30. og 31. januar i RCA Victor sine studio i New York. I tillegg inneheldt albumet songar som vart spelt inn i Sun Studio i Memphis i Tennessee, den 5. juli, 19. august og 10. september 1954 og den 11. juli 1955.
Albumet låg ti veker på toppen av Billboard Top Pop Albums-lista i 1956, det første rock and roll-albumet som nokon gong nådde toppen av denne lista, og det første albumet innan sjangeren som selde ein million eksemplar. I 2003 vart det rangert på 56. plassen på lista til Rolling Stone over dei 500 beste albuma gjennom tidenen. Elvis Presley var òg eitt av tre Presley-album som vart oppført i boka 1001 Albums You Must Hear Before You Die, i lag med Elvis Is Back! og From Elvis in Memphis. Det selde til gullplate 1. november 1966 og platinaplate 8. august 2011 hos Recording Industry Association of America.
Innhald
I andre halvdel av 1955 byrja singlane Presley spelte inn hos Sun Records å klarte på den nasjonale country and western-lista, «Baby Let's Play House» og «I Forgot to Remember to Forget» so nådde høvesvis 5. og 1. plassen. Colonel Tom Parker, den nye manageren til Presley hadde lang erfaring med RCA via den tidlegare klienten sin, songaren Eddy Arnold, særleg med sjefen for Country and Western- og Rhythm and blues-avdelinga, Steve Sholes. Etter oppfordring frå Parker, kjøpte Sholes den 21. november 1955 kontrakten til Presley frå Sam Phillips, sjefen for Sun Records og Studio, for ein uhøyrt sum på 35 000 dollar. Presley og rock and roll hadde enno ikkje slått an og var stort sett ukjend for dei store plateselskapa, men dette albumet, og hitsingelen «Heartbreak Hotel», synte det store potensialet. Det vart det første popalbumet til RCA som tente meir enn ein million dollar, og i 1966 hadde det seld over ein million eksemplar.
Presley spelte fire veker på rad på fjernsynsprogrammet til Dorsey Brothers, Stage Show tidleg i 1956, den 28. januar, 4., 11. og 18. februar. RCA ønskte å få eit album ut i butikkane raskt for å utnytte TV-sendingane og suksessen til den første hitsingelen «Heartbreak Hotel», som raskt klatra til toppen av singellista den 27. januar. Samstundes hadde Presley berre hatt to innspelingssesjonar for RCA Victor, før han drog ut på turné att. Desse to innspelingane hadde gjeve elleve songar, nesten nok til å fylle eit album, men somme av songane hadde singelpotensiale. I 1950-åra var det vanleg at dei songane som hadde størst kommersielt potensiale vart gjevne ut som singlar, og dei mindre kommersielle vart plasserte på albuma. RCA Victor tok derfor ikkje berre desse elleve songane og laga eit album, eller tok med den alt populære «Heartbreak Hotel». Rettane til Sun Studio-innspelingane til Presley vart overført til RCA då dei fekk kontrakten hans, så fem Sun-songar som ikkje var gjevne ut før, «I Love You Because», «Just Because», «Tryin' to Get to You», «I'll Never Let You Go (Little Darlin')» og «Blue Moon» vart lagt til sju av songane frå RCA-innspelinga, slik at albumet fekk ei akseptabel lengd. Phillips produserte innspelignane ved Sun, men det vart ikkje oppført ein offisiell produsent for innspelingane for RCA Victor, og ein trur at Presley kan ha produsert dei sjølv.
Sidan Sun-innspelingane stort sett var country-songar, valde Elvis og RCA ut coverversjonar av nylege rhythm and blues-songar for resten av albumet. To av desse, «Money Honey» av Jesse Stone, kjend for Elvis frå ein versjon av Clyde McPhatter, og Ray Charles-hitten «I Got a Woman» frå 1955, hadde blitt spelt på konsertane til Presley det siste året. Ein tredje cover var Little Richard-songen «Tutti Frutti» frå 1955. Ein rockabillysong ein trudde hadde potensialet til å bli ein stor hit, «Blue Suede Shoes», vart først ikkje gjeve ut på singel då Sholes hadde lova til Sam Phillips å verne karrieren til ein annan Sun-artist, Carl Perkins, som hadde skrive songen. I staden vart songen plassert som opningssporet på albumet.
Plateomslag
Plateomlaget vart rangert på 40. plass på lista til Rolling Stone over dei 100 beste plateomslaga, som vart publisert i 1991. Fotografiet vart teken i Fort Homer Hesterly Armory i Tampa i Florida, den 31. juli 1955. Først trudde ein at Popsie Randolph tok det ikoniske biletet, sidan han var den einaste fotografen som var omtalt på omslaget, men i august 2002 dokumenterte Joseph A. Tunzi at den eigentlege fotografen var William V. «Red» Robertson frå Robertson & Fresch. Popsie-bileta var på baksida av albumet, teken i New York City tidleg i desember 1955, kort tid etter Presley hadde signert for RCA Victor.
2005-utgåva med bonusspor
Same innhaldet som 1999-utgåva, men med songane i same rekkefølgja som på originalplata, etterfølgd av dei seks bonusspora.
Lister
Album
Single
The Cornet
The Cornet er eit fjell på sørsida av Pardo Ridge mellom Muckle Bluff og The Stadium på Elefantøya i Sør-Shetlandsøyane. Det skildrande namnet etter den kjegleforma utsjånaden til fjellet, vart gjeve av U.K. Joint Services Expedition, 1970-71,
Jabal Haqamah
Jabal Haqamah er eit fjell i Fujairah i Dei sameinte arabiske emirata.
Bartekopp
Bartekopp er ein type kopp laga spesielt for å brukast av personar med bart. Ein slik kopp har ei lita hylle på innsida av koppen som vernar barten mot væske og skum. Slike koppar var særleg populære mellom rundt 1830 og 1930.
Bartekoppen blei funnen opp i England, men blei snart laga også i land som Frankrike, Tyskland og Russland. Dei kunne vera gåvegjenstandar med påskrifter som «Think of me» eller pynta med kjende personar eller blomemotiv. Større servise kunne omfatta ein enkelt bartekopp.
Norske Porsgrunds Porselænsfabrik nemner bartekoppar i priskuranten frå 1908, men dekornummeret på ein bevart kopp tyder på at han var produsert allereie i 1902.
Stefan Heggelund
Stefan Magnus Brittmark Heggelund er ein norsk politikar for Høgre. Han har vore innvald på Stortinget frå Oslo sidan 2013. Her er han medlem i arbeids- og sosialkomitéen.
Heggelund meldte seg inn i Unge Høgre i 1999. Politisk reknar han seg sjølv som liberalkonservativ. Han var leiar i Vestre Aker Unge Høgre 2002–2004 og leiar i Oslo Unge Høgre 2005–2006. Heggelund blei kåra til vinnar av Unge Høgres fremste skulering, Elitekurset, i 2004. Vidare var han medlem av Unge Høgres sentralstyre 2006–2010; 2. nestleiar 2007–2010. I 2010 tapte han kampen om leiarvervet i organisasjonen mot Henrik Asheim. Han var byrådssekretær for byråd Merete Agerbak-Jensen i Oslo i 2007 og 2009.
Heggelund blei innvald i Oslo bystyre i 2011, og fekk plass i kultur- og utdanningskomiteen. Vinteren 2012 blei han nominert som Høgres 6. kandidat til Stortinget frå Oslo, og blei innvald ved valet hausten same året.
Han har studiekompetanse frå Hartvig Nissens skole og studiar i informasjon og samfunnskontakt (PR) og kommunikasjonsleiing frå Handelshøyskolen BI. Han var kommunikasjonsrådgjevar i JKL Group AS 2009–2011 og Nordic Choice Hotels AS 2011–2013. I 2012 blei han kåra til eit av landets største kommunikasjonstalent av Dagens Næringsliv.
Coloured Peak
Coloured Peak er ein fjelltopp, 660 moh, nær toppen av Rossbarrieren på kystsida av Dronning Maudfjella, kring 2 nautiske mil søraust for O'Brien Peak. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64. Fjellet vart undersøkt av medlemmar av geolog-gruppa frå New Zealand, 1969–70, og fekk dette namnet på grunn av dei fargerike gule, rosa og brune berglaga på fjellet.
Revivim
Revivim (hebraisk skrift רְבִיבִים, tyder 'Regnbyer') er ein kibbutz i Negevørkenen sør i Israel. Han ligg kring ein halvtime sør for Beersheba og høyrer til Ramat HaNegev regionale kommune. Han har eit folketal på kring 800.
Historie
Samfunnet vart danna i 1943 i Rishon LeZion med hjelp av den britiske regjeringa og unge immigrantar frå Austerrike, Italia og Tyskland, som alle var medlemmar av HaNoar HaOved VeHaLomed og som hadde fått opplæring ved kibbutzen Givat Brenner. Sjølve kibbutzen vart grunnlagd den 7. juli 1943 som ein av Dei tre utkikkspunkta, og heitte først Tel HaTzofim (tyder Speidaråsen). Han fekk seinare namnet Revivim av Berl Katznelson etter magasinet der Yosef Haim Brenner var redaktør (og som Givat Brenner vart kalla opp etter). Namnet er òg henta frå Bibelen og Salme 65:11: «Du vatnar fòrene, jamnar plogveltene, med regnskurer gjer du jorda mjuk, du velsignar hennar grøde.»
Deliverance Point
Deliverance Point er eit kupert nes 2,5 nautiske mil sør for Cape Tuxen på vestkysten av Graham Land. Det vart oppdaga av Den franske antarktisekspedisjonen, 1908–10, under Jean-Baptiste Charcot og fekk dette namnet fordi Charcot og to kompanjongar vart redda her etter å ha kome bort frå skipet «Pourquoi-Pas?» etter fleire dagar medan dei utforska området i ein liten båt.
Shorty Long
Frederick Earl «Shorty» Long var ein amerikansk soulsongar, låtskrivar, musikar og plateprodusent for Motown-etiketten Soul Records. Han vart innlemma i Alabama Jazz Hall of Fame i 1980.
Karriere
Han vart fødd i Birmingham i Alabama og kom til Motown i 1963 frå selskapet Tri-Phi/Harvey, eigd av syster til Berry Gordy, Gwen, og ektemannen hennar, Harvey Fuqua. Den første utgjevinga hans, «Devil with the Blue Dress On» (1964), skriven med William «Mickey» Stevenson, var den første innspelinga som vart gjeven ut på Soul-etiketten til Motown, som vart laga for meir bluesbaserte artistar som Long. Sjølv om songen aldri gjorde det bra nasjonalt, vart songen spelt inn og vart ein hit i 1966 for Mitch Ryder og The Detroit Wheels. Long-singelen «Function at the Junction» frå 1966 var den første popuære hitten hans og nådde 42. plassen på den nasjonale R&B-lista. andre singlar han gav ut var «It's a Crying Shame» (1964), «Chantilly Lace» (1967), og «Night Fo' Last» (1968).
EHF-meisterligaen i handball 2013/Menn
Meisterligaen i handball 2013 for menn var ei turnering arrangert av Europas handballforbund (EHF) som tok til med kvalifiseringsspel, deretter spel i fire grupper à seks lag. Dei 16 beste laga i gruppespelet gjekk så vidare til utslagsspel med heimekamp og bortekamp. Vinnarane av kvartfinalane møttest til finalespel i Köln helga 1. og 2. juni.
Shorty Long
Karriere
Den største hitten til Long var «Here Comes the Judge», som i juli 1968 nådde fjerdeplassen på R&B-lista og åttandeplassen på Billboard Hot 100. Songen var inspirert av ein sketsj på Rowan and Martin's Laugh-In om ein dommar spelt av Pigmeat Markham, som sjølv hadde hatt ein hit, «Here Comes the Judge» tre veker etter Long i juli 1968, med eit liknande tema. Denne nådde 19. plassen på Billboard-lista. I 1969 gav Long ut singlane «I Had a Dream» og «A Whiter Shade of Pale». Han gav ut eitt album i levetida si, Here Comes the Judge (1968).
Fredrik G. Gade
Fredrik Georg Gade var ein kjøpmann, skipsreiar og stortingsmann frå Bergen. Han var far til Fredrik Gade og Herman Gade.
EHF-meisterligaen i handball 2013/Menn
Finalen
Barcelona leia 11-9 ved pause. Etter 60 minuttar stod det likt, 25-25. I ekstraomgangane skåra Hamburg 5 mål, Barcelona 4.
Shorty Long
Død
Den 29. juni 1969 druna Long og ein ven då båten deira kollsigla på Detroit River i Michigan. Stevie Wonder spelte munnspel i gravferda hans og plasserte det på kista etterpå.
EHF-meisterligaen i handball 2013/Menn
Finalen
Hamburg sine målskårarar var: Michael Kraus (6), Hans Lindberg (6), Fredrik Petersen (5), Domagoj Duvnjak (4), Marcin Lijewski (3), Torsten Jansen (2), Blaženko Lacković (2), Igor Vori. Målvakt Johannes Bitter.
Flest mål i kampen gjorde Barcelonas Siarhei Rutenka (8).
Fredrik G. Gade
Gade var son til ein kjøpmann. Han dreiv sjølv handel i heimbyen frå 1847, seinare var han også skipsreiar. Gade var med å stifte branntrygdelaget Vesta, og var i leiinga for laget i 25 år. Også styremedlem av livsforsikringsselskapet Hygea. Han var medlem av Bergens bystyre 1880-95, åtte av åra var han i formannskapet.
Shorty Long
Død
Motown gav ut det siste albumet til Long, The Prime of Shorty Long, kort tid etter han døydde.
Fredrik G. Gade
Gade var 3. representant frå Bergen på Stortinget 1883-85. Han var medlem av tollkomiteen, i 1883-sesjonen også av traktatkomiteen. På Stortinget slutta han seg til Stortingets Venstreforening då denne vart skipa.
I 1877 kjøpte Gade garden Øvre Fantoft i Fana. Her bygde han ein park med lange vegstrekningar. På Fantoft fekk han i 1883 sett opp den gamle stavkyrkja frå Fortun i Luster, kyrkja hadde han kjøpte av kyrkjelyden. Fantoft stavkyrkje brann ned i 1992, etter å ha vorte påtent.
Gade døydde i Frankfurt am Main i 1905.
Moe kyrkje
Moe kyrkje er ei krosskyrkje frå 1867 eit par kilometer nord for Svorkmo i Orkland kommune i Trøndelag fylke.
Tidlegare kyrkjer
Dagens kyrkje er den tredje kyrkja ved Svorkmo. Ei kyrkje for verksarbeidarane vart oppført på Skankebakken i 1675 og vart øydelagt av flaum i 1816. Same året vart ei åttekanta trekyrkje oppført på Smedhaugen, om lag ein kilometer lengre nord. Denne kyrkja vart riven i 1866 og ny kyrkje oppført på Moe, vest for Orkla, der det hadde vore ekserserplass.
Art Baron
Arthur John Baron er ein USA-amerikansk jazz-trombonist. Han speler òg didgeridoo, konkylie, tinnfløyte, blokkfløyte og tuba.
Han vart med i bandet til Duke Ellington i august 1973, året før Ellington gav seg, og vart den siste trombonisten Ellington hyrte. Baron leia sidan The Duke's Men, eit band som bestod av musikarar som tidlegare hadde spelt med Duke Ellington. Han har òg spelt med Buddy Rich, Bruce Springsteen, Lou Reed, Stevie Wonder, James Taylor, Illinois Jacquet, Sam Eckhardt, Roswell Rudd, Mel Tormé, Charlie Musselwhite, Andy Harlow, Fontella Bass, Sam Rivers, Glen Velez, John Tchicai, Wilber Morris, Alan Silva, George Gruntz, Joey DeFrancesco, Bobby Watson, Elliott Sharp, Annea Lockwood, Matt Glaser, Cyro Baptista og She & Him.
Luis Miguel Martín
Luis Miguel Martín Berlanas er ein spansk tidlegare friidrettsutøvar frå Madrid som tilhøyrde europatoppen i hinderløping i tida 1998-2004.
Martín var opphavleg mellomdistanseløpar. Frå 1998 satsa han på 3 000 meter hinder. I sin fyrste sesong som hinderløper vart han iberoamerikansk meister i øvinga og nummer fire då europameisterskapen vart avvikla i Budapest, halvtanna sekund bak bronsevinnar Jim Svenøy. Året etter sette Martín landsrekord med 8.11,1, den fyrste av fire forbetringar av den spanske rekorden. Men i Friidretts-VM 1999 i Sevilla rauk han ut i forsøket.
FA-cupfinalen i fotball 2001
Kampen
Svenske Fredrik Ljungberg sende Arsenal framom i det 72. minutt. Med to nettkjenningar i løpet av dei siste åtte minutta snudde Michael Owen finalen til Liverpool-triumf.
Arsenal mønstra: David Seaman, Lee Dixon, Martin Keown, Tony Adams (kaptein), Ashley Cole, Fredrik Ljungberg, Gilles Grimandi, Patrick Vieira, Robert Pirès, Sylvain Wiltord og Thierry Henry. I løpet av siste kvarteret kom etter tur Ray Parlour, Dennis Bergkamp og Nwankwo Kanu i spel. Ut gjekk Wiltord, Ljungberg, Dixon.
Steve Dunn var dommar.
Halfdan Torp
Halfdan Torp var ein norsk sakførar og stortingsmann, fødd i Innvik i Nordfjord.
Torp var son til ein offiser. Sjølv vart han student frå Bergens katedralskule i 1868 og cand. jur. i 1872. Deretter var han eit par år fullmektig hos sorenskrivaren i Nedre Romerike, frå 1875 sakførar i Risør. Han var i fleire år medlem av bystyret i Risør, ei tid varaordførar. Tida 1876-82 redigerte han også 'Nedenes Amtstidende'.
Torp møtte 1885-sesjonen på Stortinget, i staden for Søren Hille. Han var då fyrste varamann frå Risør. I den neste perioden var han byen sin faste representant på tinget. I 1885 var han medlem av jarnbanekomiteen, 1886-88 av næringskomite nr 2.
Jabal al Huwaybit
Jabal al Huwaybit er eit fjell i Fujairah i Dei sameinte arabiske emirata.
Bergens Privatbank
Bergens Privatbank var ein norsk forretningsbank som var skipa i 1855 i Bergen, og som i 1975 vart slegen saman med Bergens Kreditbank (skipa 1928 som avløysing av den tidlegare Bergens Kreditbank frå 1876) til Bergen Bank. Denne banken var tredje største banken i Noreg då han i 1990 vart slege saman med Den norske Creditbank (DnC) til Den norske Bank (DnB), som med tida vart til den noverande DNB.
Ajjubide-dynastiet
Ajjubide-dynastiet (kurdisk دەوڵەتی ئەییووبی Dewleta Eyûbiyan; arabisk الأيوبيون al-ʾAyyūbiyyūn) var eit muslimsk dynasti av kurdarar som herska over Egypt, Syria, Jemen (med unntak av dei nordlege fjella), Diyarbakir, Mekka, Hijaz og det nordlege Irak på 1100- og 1200-talet.
Saladin
Ajjubide-dynastiet vart grunnlagt av Saladin (Salah al-Din) som saman med onkelen sin Shirkuh, erobra Egypt for leiaren til zengidane for den syriske provinsen, Nur ad-Din, emir av Damaskus og Aleppo, i 1169. Namnet Ayyub kjem frå far til Saladin og broren til Shirkuh, Najm ad-Din Ayyub. Då Shirkuh døydde, konsoliderte Saladin raskt makta og slo tilbake eit krossfararåtak på Damietta same år. Han slo òg ned eit opprør blant svarte afrikanske soldatar. Saladin avsette den siste fatimid-kalifen i 1171, men han vart gradvis framandgjort frå den tidlegare herren sin, Nur ad-Din.
Saladin vende merksemda si mot krossfararstatane igjen i 1177 ved å invadere kongedømet Jerusalem frå sør. Han møtte ikkje motstand til å byrje med, og han var uforsiktig då han lét styrkane spreie seg på leiting etter byte. Plutseleg gjekk kong Balduin IV av Jerusalem til åtak, og Saladin vart stygt slått i slaget ved Mont Gisard. Saladin var ikkje skremd av dette og invaderte dei frankiske statane frå vest og vann ein siger over Balduin i slaget ved Marj Ayyun i 1179. Året etter øydela han den nybygde krossfararborga Chastellet i slaget ved Jabboks vadestad. Han møtte Balduin igjen i felttoget i 1182, men slaget ved Belvoir førte heller ikkje til ei avgjerd. Saladin lét krossfararne vere i fred eitt år etter september 1182, men la Aleppo og nokre byar i Mesopotamia til riket sitt. Hausten 1183 gjekk han til åtak på det latinske kongedømet igjen i slaget ved Ain Tuba'un.
Det viktigaste Saladin gjorde var sigeren hans mot krossfararstatane i slaget ved Hattin og erobringa av Jerusalem i 1187. I løpet av året hadde han erobra nesten heile kongedømet Jerusalem med unntak av Tyr som heldt ut under Konrad av Montferrat. Men Saladin stod snart ovanfor tilkoma til eit stort krosstog frå det vestlege Europa, det tredje krosstoget, leidd av dei tre største europeiske herskarane på den tida, Fredrik Barbarossa av Tyskland, Filip August av Frankrike og Rikard Løvehjarte av England. Fredrik døydde på vegen, men resten av krossfarararméane kringsette Akko som dei gjenerobra i 1191. Krossfararane, no samla under leiinga til Rikard, sigra over Saladin i slaget ved Arsuf, men klarte ikkje å ta tilbake dei indre områda. I staden underskreiv Rikard ei avtale med Saladin i 1192 som restaurerte kongedømet Jerusalem til ei kyststripe mellom Jaffa og Beirut. Det var den siste viktige hendinga i karrieren til Saladin, sidan han døydde året etter, i 1193.